# Bancaixa

### De Viquipèdia

Bancaixa és una de les dues grans caixes d'estalvis valencianes, l'àmbit d'actuació de la qual es concentra principalment a la Comunitat Valenciana. El seu domicili social es troba a Castelló de la Plana. Encara que Bancaixa és el seu nom comercial, l'institucional és Caixa d'Estalvis de València, Castelló i Alacant. Actualment la presideix el qui fou el tercer president de la Generalitat Valenciana del període autonòmic, José Luis Olivas.

## [edita] Història

L'origen de Bancaixa està en la Caixa d'Estalvis de València, fundada en 1878 per la Reial Societat Econòmica d'Amics del País de València. Posteriorment s'hi van anar unint les següents caixes: la Caixa d'Estalvis i Mont de Pietat d'Alzira (1940); la Caixa d'Estalvis de Vila-real (1941); la Caixa d'Estalvis i Mont de Pietat d'Alberic (1942); la Caixa d'Estalvis de Xàtiva (1943); la Caixa d'Estalvis de Gandia (1945); la Caixa d'Estalvis i Mont de Pietat de Sogorb, fundada en 1884 (1989); la Caixa d'Estalvis i Mont de Pietat de Castelló, constituïda en 1899 (1991); la Caixa d'Estalvis i Socors de Sagunt, fundada en 1841 (1993), i la Caixa d'Estalvis i Préstecs de Carlet, fundada en 1909 (2001). El seu nom actual el va adoptar en 1991 després de la fusió amb la Caixa de Castelló.

## [edita] Enllaços externs

- Bancaixa

Obtingut de "http://ca.wikipedia.org../../../b/a/n/Bancaixa.html"

Categories: Entitats financeres | Economia del País Valencià

##### Views

- Article
- Discussió
- Revisió actual

##### Cerca

##### En altres llengües

- Español